rnatzikama 



MUNISIPALITEIT 


KREDIETBEHEER- EN 
SKULDINVORDERINGS BELEID 


2019/2020 

(HERSIEN - EN GEWYSIG) 


INHOUDSOPGAWE 


1. Aanhef.3 

2. Beginsels.3 

3. Prestasie bestuur.3 

4. Definisies.4 

5. Plig om skulde in te vorder.10 

6. Aansoeke om verskaffing van munisipale dienste en dienste-ooreenkomste.10 

7. Rekeninge en Fakturering.11 

8. Beperking op afsluiting van toevoer van dienste.12 

9. Meting van munisipale dienste - metering, akkuraatheid, lesing, vooruitbetaling.... 13 

10. Diefstal, skade en ongemagtigde gebruik van water en elektristeit.18 

11. Betalings en vereffening van bedrae verskuldig en afskrywing van uitstaande 

skuld.19 

12. Gedishonoreerde betalings.20 

13. Prosedures vir en aangeleenthede met betrekking tot die verhaling van skuld.21 

14. Persone en Besighede wie tender by die Munisipaliteit.23 

15. Belastinguitklaringsertifikate.23 

16. Rente.24 

17. Konsolidasie van rekeninge.24 

18. Ooreenkomste met werkgewers.24 

19. Hulpbehoewendes.25 

20. Reg van toegang tot persele.25 

21. Proses vir griewe en navrae.25 

22. Appêl.26 

23. Kennisgewings en dokumente.26 

24. Waarmerking van dokumente.27 

25. Sertifikaat van verskuldigheid.27 

26. Toepassing.28 

27. Naam, inwerktreding en hersiening.28 


2 





























1 . 


Aanhef 


1.1 Ingevolge artikel 96 van die Wet op Plaaslike Regering: Munisipale Stelsels, 32 
van 2000 moet die Munisipaliteit: 

1 . 1.1 alle gelde invorder wat aan dit verskuldig en betaalbaar is, behoudens die 
bepalings van voormelde Wet en enige ander toepaslike wetgewing; en 

1 . 1.2 vir hierdie doel, 'n kredietbeheer- en skuldinvorderingsbeleid aanneem, 
instandhou en implementeer wat nie strydig is met die eiendomsbelasting- en 
tariefbeleid nie en wat aan die bepalings van voormelde Wet voldoen. 

1.2 Derhalwe en ten einde uitvoering te gee aan voormelde bepalings van 
voormelde Wet, het die Raad van Matzikama Munisipaliteit 'n beleid ten opsigte 
van kredietbeheer en skuldinvordering aanvaar soos hierna uiteengesit. 

2. Beginsels 

2.1 Hierdie Beleid onderskryf die volgende beginsels: 

2 . 1.1 menswaardigheid moet ten alle tye gehandhaaf word; 

2.1.2 implementering van hierdie Beleid moet met gelykheid, billikheid en 
konsekwentheid geskied; 

2.1.3 rekeninge moet akkuraat en verstaanbaar wees en tydig en gereeld gelewer 
word; en 

2.1.4 afdwinging van betaling moet spoedig, konsekwent en effektief wees. 

3. Prestasie bestuur 

3.1 'n Aanvaarbare invorderings verhouding wat nie teenstrydig is met algemeen 
erkende rekenkundige praktyke moet ten alle tye gehandhaaf word en die 
geskatte inkomste daargestel in die Munisipaliteit se begroting minus 'n 
aanvaarbare voorsiening vir slegte skulde soos deur die Raad van tyd tot tyd 
vasgestel mag nie oorskry word nie. 

3.2 Indien die Munisipaliteit na die mening van die Hoof Finansiële Beampte nie 
kontantinkomste sal ontvang wat gelykstaande is met die inkomste wat in die 
jaarlikse begroting wat deur die Raad goedgekeur is, geprojekteer is nie, moet 
die Hoof Finansiële Beampte sodanige stand van sake tesame met 'n 

motivering aan die Munisipale Bestuurder voorlê wat, indien hy/sy met die Hoof 
Finansiële Beampte saamstem, onmiddellik moet voorstel dat die begroting 
hersien word aan die hand van realisties haalbare inkomstevlakke. 

4. Definisies 

4.1 In hierdie Beleid het enige woord of uitdrukking waaraan 'n betekenis in die Wet 
op Plaaslike Regering: Munisipale Stelsels, 32 van 2000 toegeskryf is, daardie 
betekenis tensy die konteks anders aandui- 

4.1.1 “agterstallige bedrag” beteken enige bedrag verskuldig en betaalbaar aan die 
Munisipaliteit en wat onbetaald is op die betaaldatum; 

4.1.2 "beampte" beteken 'n beampte soos gedefinieer in artikel 1 van die Wet op 
Plaaslike Regering: Munisipale Finansiële Bestuur, 56 van 2003; 

4.1.3 “belasting ” beteken enige belasting, heffing of aksyns op eiendom opgelê 
deur die Munisipaliteit insluitend, maar nie beperk tot die munisipale 
eiendomsbelasting beoog in artikel 229(1) van die Grondwet van die Republiek 
van Suid-Afrika, 108 van 1996; 

4.1.4 "Belastingsbeleid" beteken die Belastingsbeleid aanvaar deur die raad 
ingevolge artikel 3 van die Wet op Plaaslike Regering : Munisipale 
Eiendomsbelasting 6 van 2004 en soos van tyd tot tyd gewysig; 

4.1.5 “betaaldag" ten opsigte van 

4.1.5.1 jaarlikse belastings, beteken die 30 s,e (dertigste) dag van September van die 
finansiële jaar waarvoor sodanige belastings gehef word of enige ander datum 
soos deur die Raad bepaal by wyse van kennis in die Provinsiale Koerant; en 

4.1.5.2 belastings en dienste-heffings wat ingevolge 'n reëling betaal word op 'n 
maandelikse basis en debiteure rekeninge, beteken die datum vir betaling 
aangedui op die rekening. 

Indien sodanige dag op ‘n Vrydag, Saterdag, Sondag of openbare vakansiedag 
val, sal die betaaldag aangepas word. 

4.1.6 “betaal teen die betaaldag” beteken werklike ontvangs van die fondse voor 
sluit van besigheid op die betaaldag in die bankrekening van die Munisipaliteit 
en 

4.1.7 

4.1.8 

4.1.9 

4.1.10 

4.1.11 

4.1.12 

4.1.13 

4.1.14 

4.1.14.1 

4.1.14.2 


4.1.14.3 

4.1.14.4 


“betaalbaar teen die betaaldag” het 'n ooreenstemmende betekenis; 

“besigheidsperseel” beteken 'n perseel wat gebruik word vir doeleindes 
anders as bewoning soos omskryf in die Raad se Belastingsbeleid; 

"dag/dae" beteken kalenderdae, insluitend Saterdae, Sondae en openbare 
vakansiedae; 

"debiteur" beteken enige persooon wie die Munisipaliteit agterstallige gelde 
skuld en "skuldenaar" het 'n ooreenstemmende betekenis; 

"diensgelde" beteken die gelde gehef deur die Munisipaliteit ingevolge sy 
Tariefbeleid vir enige munisipale dienste gelewer ten opsigte van 'n onroerende 
eiendom en sluit in enige boetes, rente of bobelastings gehef of opgelê 
ingevolge hierdie Beleid; 

"diensleweringsooreenkoms” beteken 'n ooreenkoms tussen die 
Munisipaliteit en 'n instelling of persone soos bepaal in artikel 76(b) van die Wet 
op Plaaslike Regering: Munisipale Stelsels, 32 of 2000; 

"diverse debiteure rekeninge" beteken rekeninge opgestel vir diverse en/of 
allerlei koste ten opsigte van dienste gelewer deur die Munisipaliteit of koste wat 
gehef is teen ‘n persoon as gevolg van ‘n handeling deur daardie persoon en 
wat gehef was ingevolge die Raad se beleid, Verordeninge en besluite; 

"eienaar" beteken: 

'n persoon in wie die regstitel tot 'n perseel gevestig is; 

in die geval waar die persoon in wie die regstitel gevestig is insolvent of dood is 
of onder enige vorm van regsongeskiktheid van welke aard ookal verkeer, die 
persoon in wie die administrasie en beheer van sodanige perseel gevestig is as 
kurator, trustee, regsverkrygende, eksekuteur, administrateur, geregtelike 
bestuurder, likwidateur of enige regsverteenwoordiger, na gelang van die geval; 

in die geval waar die Raad nie instaat is om die identiteit van die persoon in wie 
die regstitel gevestig is te bepaal nie, die persoon wie geregtig is op die 
voordeel van sodanige perseel of 'n gebou daarop; 

in die geval van 'n perseel waarvoor 'n huurkontrak van 20 (twintig) jaar of meer 
aangegegaan is, hetsy die huurkontrak geregistreer is of nie, die huurder 
daarvan; 

4.1.14.5 

4.1.14.6 

4.1.14.6.1 

4.1.14.6.2 

4.1.14.7 

4.1.14.7.1 

4.1.14.7.2 

4.1.14.7.3 

4.1.14.7.4 

4.1.14.8 

4.1.15 

4.1.16 


die okkupeerder van onroerende eiendom wat beset word onder 'n dienste- 
serwituut of soortgelyke reg; 

ten opsigte van 

'n stuk grond uitgebeeld op 'n deelplan geregistreer ingevolge die Wet op 
Deeltitels, 95 van 1986, en sonder om die bostaande te beperk, die 
ontwikkelaar of regspersoon ten opsigte van die gemeenskaplike eiendom; of 

'n gedeelte soos gedefinieer in sodanige Wet, die persoon in wie se naam 
sodanige gedeelte geregistreer is onder 'n deeltitelbewys en sluit in die 
regmatiglike aangestelde agent van sodanige persoon; 

enige regspersoon insluitend, maar nie beperk nie tot - 

'n maatskappy geregistreer ingevolge die Maatskappyewet, Trust inter vivos, 
Trust mortis causa, 'n beslote korporasie geregistreer ingevolge die Wet op 
Beslote Korporasies, 69 van 1984, 'n vrywillige organisasie; 

enige Staatsdepartment; 

enige Raad of Bestuur ingestel ingevolge enige wetgewing van toepassing in 
die Republiek van Suid-Afrika; en 

enige Ambassade of ander buitelandse entiteit; en 

'n huurder van munisipale eiendom wie geag word die eienaar te wees vir 
doeleindes van lewering van 'n munisipale rekening; 

"Elektrisiteitsverordening" beteken die Matzikama Munisipaliteit: Verordening 
ten opsigte van Elektrisiteitsvoorsiening soos uitgevaardig in die Provinsiale 
Koerant, van toepassing van tyd tot tyd; 

“geraamde verbruik” beteken die geagte verbruik van 'n verbruiker wat nie 
gemeet was vir die spesifieke periode nie, maar geraam word deur die 
inagneming van faktore wat as relevant beskou word deur die Munisipaliteit en 
wat mag insluit verbruiksdata vir 'n spesifieke tyd en waar toepaslik, word daar 
indien moontlik, behoorlik rekening gehou met seisoenale of ander veranderinge 
wat verbruik kan beïnvloed; 

4.1.17 "gemiddelde maandelikse verbruik” beteken die gemiddelde maandelikse 
verbruik ten opsigte van daardie eiendom bereken op die basis van die verbruik 
oor die voorafgaande twaalf maande; 

4.1.18 “geregistreerde eienaar" beteken daardie persoon, hetsy 'n natuurlike of 
regspersoon, in wie se naam die eiendom geregistreer is ingevolge die 
Registrasie van Aktes Wet, 47 of 1937; 

4.1.19 "hulpbehoewende debiteur" beteken: 

4.1.19.1 Die hoof van 'n hulpbehoewende huishouding:- 

4.1.19.1.1 wie aansoek gedoen en geregistreer is as hulpbehoewende in terme van die 
Raad se Hulpbehoewende Beleid vir die verskaffing van gratis basiese dienste 
vanaf die Munisipaliteit; 

4.1.19.1.2 wie aansoek doen in die voorgeskrewe vorm vir 'n hulpbehoewende subsidie 
namens al die lede van sy of haar huishouding; 

4.1.20 "Hulpbehoewende Beleid” beteken die Hulpbehoewende Beleid soos aanvaar 
deur die Raad van die Munisipaliteit; 

4.1.21 "kredietbeheer" beteken al die funksies met betrekking tot die invordering van 
inkomste insluitend maar nie beperk tot die invordering van geld verskuldig aan 
die Munisipaliteit ten opsigte van belastings en munisipale dienste nie; 

4.1.22 "Kredietbeheer- en Skuldinvorderingsbeleid" beteken hierdie beleid en 
"hierdie Beleid" het 'n ooreenstemmende betekenis; 

4.1.23 "klant" beteken enige okkupeerder van enige perseel ten opsigte waarvan die 
Raad ooreengekom het om dienste te verskaf of inderdaad dienste verskaf, of 
indien geen okkupeerder identifiseer of opgespoor kan word nie, die eienaar 
van die perseel, insluitende enige debiteur van die Munisipaliteit; 

4.1.24 “maand" beteken 'n kalendermaand; 

4.1.25 "Munisipaliteit" beteken die Matzikama Munisipaliteit; 

4.1.26 "Munisipale Bestuurder" beteken die persoon aangestel as sulks ingevolge 
artikel 82 van die Wet op Plaaslike Regering: Munisipale Strukture, 117 van 
1998 en wie die rekenpligtige beampte is ingevolge die Wet op Plaaslike 
Regering: Munisipale Finansiële Bestuur, 56 van 2003 of enige ander beampte 



by wyse van delegasie deur hom of haar gemagtig, of enige ander beampte 
deur hom afgevaardig en wie ook verantwoordbaar en verantwoordelik is vir die 
implementering, afdwinging en administrasie van hierdie Beleid en ander 
beleide na verwys in hierdie Beleid; 

4.1.27 “munisipale betaalpunt” beteken enige munisipale kantoor in die 
jurisdiksiegebied van die Munisipaliteit aangewys deur die Raad vir sodanige 
doeleindes en daardie fasiliteite uiteengesit in hierdie Beleid, of enige ander 
diesulke plekke soos van tyd-tot-tyd deur die Munisipale Bestuurder aangewys; 

4.1.28 “munisipale dienste" beteken dienste wat verskaf word deur óf die 
Munisipaliteit óf 'n eksterne agent namens die Munisipaliteit ingevolge 'n 
diensleweringsooreenkoms, en sluit in, maar is nie beperk tot heffings ten 
opsigte van water- en elektrisiteitsverbruik nie; 

4.1.29 "onroerende eiendom" sluit in- 

4.1.29.1 'n onverdeelde aandeel in onroerende eiendom, en 

4.1.29.2 enige reg in onroerende eiendom. 

4.1.30 "perseel" sluit in enige stuk grond, waarvan die eksterne oppervlakgrense 
uitgebeeld is op: 

4.1.30.1 'n algemene plan of diagram geregistreer ingevolge die Opmetingswet, 9 van 
1927 of ingevolge die Registrasie van Aktes Wet, 47 van 1937; of 

4.1.30.2 'n deelplan geregistreer ingevolge die Wet op Deeltitels, 95 van 1986, wat geleë 
is binne die jurisdiksie van die Raad; 

en sluit in enige ander grond en enige gebou of struktuur bo of onder die 
oppervlak van enige grond; 

4.1.31 “persoon” beteken natuurlike en regspersone, insluitend enige 
staatsdepartment en statutêre liggame; 

4.1.32 "Raad" beteken die Munisipale Raad van die Matzikama Munisipaliteit of enige 
ander behoorlik gemagtigde Komitee, politieke ampsbekleër of beampte van 
hierdie Raad; 

4.1.33 "reëling" beteken 'n skriftelike ooreenkoms aangegaan tussen die Raad en die 
debiteur in terme waarvan die spesifieke terugbetalingsvoorwaardes op 
ooreengekom word; 

4.1.34 "rekening" beteken 'n munisipale rekening gelewer wat die bedrag of bedrae 
betaalbaar aantoon vir aanslagbelasting, gemeterde dienste, munisipale koste, 
heffings, gelde, boetes, belastings of enige ander bedrag of bedrae betaalbaar 
voortspruitend vanuit enige ander aanspreeklikheid of verpligting teenoor die 
Munisipaliteit; 

4.1.35 "rente" 'n heffing op alle agterstallige gelde en bereken teen 'n koers van tyd tot 
tyd deur die Raad bepaal soos aangedui in hierdie Beleid; 

4.1.36 "tarief” beteken enige eiendomsbelasting, belasting, aksyns, heffing of gelde 
wat opgelê mag word vir dienste gelewer deur die Munisipaliteit of ingevolge 'n 
diensleweringsooreenkoms; 

4.1.37 "Tariefbeleid" beteken 'n Tariefbeleid aanvaar deur die Raad ingevolge artikel 
74 van die Wet op Plaaslike Regering: Munisipale Stelsels 32 of 2000; 

4.1.38 “verbruiker” beteken die eienaar of van 'n eiendom ten opsigte waarvan 

munisipale dienste gelewer word; 

4.1.39 “verantwoordelike persoon" beteken enige persoon uitsluitend die 

geregistreerde eienaar van onroerende eiendom wie regtens verantwoordelik 

is vir die betaling van munisipale diensgelde; 

4.1.40 “voorgeskryf” beteken voorgeskryf ingevolge hierdie Beleid, die 
Hulpbehoewende Beleid, die Belastingsbeleid, die Tariefbeleid en waar 
toepaslik, deur die Raad of die Munisipale Bestuurder; 

4.1.41 "werksdag" beteken 'n kalenderdag uitgesluit Saterdae, Sondae en openbare 

vakansiedae, 

4.2 Die opskrifte en titels in hierdie Beleid is slegs vir verwysingsdoeleindes en 
beïnvloed nie die uitleg daarvan nie. 

4.3 In hierdie Beleid, het 'n woord of uitdrukking afgelei van 'n woord of uitdrukking 
gedefinieer in paragraaf 4 'n ooreenstemmende betekenis, tensy die konteks 
aandui dat 'n ander betekenis bedoel word. 

5. Plig om skulde in te vorder 

Alle skulde verskuldig aan die Munisipaliteit moet ingevorder word ingevolge 
hierdie Kredietbeheer- en Skuldinvorderingsbeleid. 

6. Aansoeke om verskaffing van munisipale dienste en dienste- 
ooreenkomste 

6.1 Munisipale dienste rekeninge sal voortaan slegs in geregistreerde eienaars se 
name geopen word. 

6.1.1 Sodra ‘n huidige huurooreenkoms tussen huurder en eienaar gestaak word, sal 
die munisipaliteit die diensterekening oorskakel na die eienaar. 

6.2 Die geregistreerde eienaar van onroerende eiendom ten opsigte waarvan 
aansoek gedoen is vir die verskaffing van munisipale dienste sal n skriftelike 
ooreenkoms in die voorgeskrewe vorm sluit met die Munisipaliteit, ten minste 7 
(sewe) dae voor die datum waarop aansluiting van die betrokke dienste vereis 
word 

6.2.1 Maatskappye is verplig om die Maatskappy registrasie dokument aan te heg, 
asook ‘n lys van Direkteure op ‘n briefhoof van die Maatskappy aan die 
munisipaliteit voorsien vir die opening van ‘n rekening in die naam van ‘n 
Maatskappy. 

6.3 Die skriftelike ooreenkoms waarna verwys word in paragraaf 6.2 sal, onder 
andere, voorsiening maak vir die volgende: 

6.3.1 'n onderneming deur die eienaar dat hy of sy aanspreeklik sal wees vir alle 
invorderingskoste insluitend administrasiekoste, rente, afsluitings- en 
heraansluitingskoste asook enige ander regskoste meegebring deur sy of haar 
versuim om rekeninge op die betaaldag te vereffen; 

6.3.2 'n erkenning deur die eienaar dat rekeninge verskuldig en betaalbaar sal raak 
teen die betaaldag desnieteenstaande die feit dat die eienaar nie die rekening 
ontvang het nie; 

6.3.3 dat die onus om te verseker dat hy of sy in besit is van 'n rekening voor die 
betaaldag op die eienaar sal rus; en 


10 



6.3.4 'n onderneming dat die Munisipaliteit alles in sy vermoë sal doen om rekeninge 
tydig af te lewer. 

6.4 Die Munisipale Bestuurder se gemagtigde amptenaar sal 'n lesing van die 
meters bewerkstellig op die werksdag wat die datum van okkupasie van die 
eiendom voorafgaan. 

6.5 Die Munisipale Bestuurder mag van tyd tot tyd van alle eienaars van 
onroerende eiendomme ten opsigte waarvan munisipale dienste gelewer word, 
vereis om skriftelike ooreenkomste, waarna verwys word in paragraaf 6.2, met 
die Munisipaliteit te sluit. 

6.6 Die Munisipaliteit mag na inwerkingtreding van hierdie Beleid enige eienaar van 
onroerende eiendom ten opsigte waarvan munisipale dienste gelewer word, 
verplig om 'n skriftelike ooreenkoms met die Munisipaliteit aan te gaan ten 
opsigte van die verskaffing van munisipale dienste. 


7. Rekeninge en Fakturering 

7.1 Die Munisipaliteit sal aan elke persoon wie aanspreeklik is vir diensgelde ten 
opsigte van munisipale dienste, 'n rekening verskaf ten opsigte van elke 
eiendom waarvoor daardie persoon aanspreeklik is en van alle dienste gelewer 
ten opsigte van daardie eiendom. 

7.2 Rekeninge word gelewer op 'n maandelikse basis in siklusse van ongeveer 30 
(dertig) dae. 

7.3 Alle rekeninge deur die Munisipaliteit gelewer is betaalbaar voor of op die 
betaaldag soos aangedui op die rekening. 

7.4 Enige bedrag wat verskuldig en betaalbaar bly na die betaaldag sal rente dra 
soos meer volledig uiteengesit in paragraaf 16. 

7.5 Enige regstelling ten opsigte van ‘n fout hetsy vanaf Munisipaliteit of kliënt wat 
munisipale dienste en grondbelasting betref sal vir die huidige finansiële 
boekjaar reggestel word 

7.6 Betalings sal geag wees laat te wees tensy ontvang teen sluit van besigheid 
voor of op die betaaldag by 'n munisipale betaalpunt. 

7.7 Elektroniese betalings of betalings gemaak deur agente moet ontvang word in 
die munisipale bankrekening met korrekte verwysings nommers teen sluit van 
besigheid voor of op die betaaldag. 

7.8 Alle rekeninge sal betaalbaar wees ten die betaaldag ongeag die feit dat die 
persoon verantwoordelik vir betaling van die rekening dit nie ontvang het nie en 
die verpligting sal op sodanige persoon rus om die nodige navrae te doen ten 
einde 'n afskrif van die rekening te bekom voor die betaaldag. 

8. Beperking op afsluiting van toevoer van dienste 

8.1 Die Munisipaliteit mag die toevoer van enige munisipale diens beperk of afsluit 
op enige wyse indien 'n verbruiker van enige sodanige diens: 

8.1.1 versuim om volle betaling te maak op die betaaldag of versuim om 'n 
aanvaarbare reëling te tref, maksimum 24 (vier en twintig) maande, vir die 
terugbetaling van enige bedrag betaalbaar ten opsigte van diensgelde; 

8.1.2 versuim om aan 'n reëling te voldoen; 

8.1.3 versuim om te voldoen aan 'n voorwaarde van toevoer opgelê deur die Raad; 

8.1.4 peuter met enige munisipale toevoermeter of enige metingstoestel omseil ten 

einde ongemeterde dienste te bekom; 

8.1.5 enige daad pleeg wat ingevolge die Elektristeits- and toepaslike 

Waterverordeninge, die Munisipaliteit daarop geregtig maak om die munisipale 
dienste af te sluit; 

8.1.6 'n situasie veroorsaak met betrekking tot sodanige diens wat in die opinie van 
die Munisipaliteit gevaarlik is of 'n oortreding van relevante wetgewing daarstel; 

8.1.7 onder voorlopige sekwestrasie, likwidasie of geregtelike bestuur geplaas word 
of ‘n daad van insolvensie pleeg ingevolge die Insolvensiewet, 24 van 1936 of 
anige ander toepaslike reg; 

8.1.8 onderhewig word aan ‘n bevel ingevolge artikel 74 van die Wet op 

Landdroshowe, 32 of 1944, 

8.2 Die Munisipaliteit sal, voordat dit enige munisipale dienste tot enige perseel of 

verbruiker beperk of afsluit, verseker dat ‘n billike en regverdige prosedure 
gevolg word en die Munisipaliteit sal redelike kennis gee van sy voorneme om 

dienste te beperk of af te sluit en aan die geaffekteerde persoon ‘n geleentheid 
bied om skriftelike vertoë te rig. Die fooi volgens die begroting vir die uitreik van 
die kennisgewing sal op die debiteur se rekening gehef word. 

8.3 Gekonsolideerde rekeninge word gelewer wat tot gevolg het dat die rekening 
ten volle vereffen moet word om kredietbeheer stappe te vermy. 

8.4 Voordat munisipale dienste heraangeskakel word weens wanbetaling, moet die 
heraansluitingsfooi betaal word, volgens die begroting. 

9. Meting van munisipale dienste - metering, akkuraatheid, lesing, 

vooruitbetaling 

9.1 Die Munisipaliteit mag verskeie metingstoestelle bekendstel en mag 'n 
verbruiker aanmoedig om oor te skakel na 'n stelsel wat verkies word deur die 
Munisipaliteit wanneer die Raad dit as voordelig vir sy funksionering en 
werksaamhede beskou. 

9.2 Die Munisipaliteit sal op die koste van die verbuiker in die vorm van 'n direkte 
heffing of voorgeskrewe gelde toepaslik aangeslane meettoerusting by die 
meetpunt voorsien, installeer en in stand hou vir die meting van gemeterde 
dienste. Geen meettoerusting sal aangebring word sonderdie voltooiing van die 
aansoekvorm en betaling van die relevante koste 

9.3 Die Munisipaliteit behou die reg voor om die toevoer aan blokke winkels, 
woonstelle, skakelhuise en soortgelyke geboue te meet vir die geboue as 'n 
geheel, of vir individuele eenhede, of vir 'n groep eenhede. 

9.4 Geen veranderings, herstelwerke of toevoegings of verbindings van enige aard 
mag aan die voorsieningskant van die meetpunt aangebring word nie, tensy dit 
spesifiek skriftelik deur die Munisipale Bestuurder of 'n behoorlik gemagtigde 
beampte van die Raad goedgekeur word. 

9.5 Behalwe in die geval van vooruitbetaalmeters, word die hoeveelheid gemeterde 
dienste wat 'n verbruiker in enige meettydperk verbruik, bepaal deur die lesing 
van die toepaslike meter of meters deur die Munisipaliteit verskaf en 
geïnstalleer, aan die begin en einde van sodanige meteringstydperk te lees, 
behalwe wanneer daar 'n fout in die meettoerusting is. 

9.6 Vir doeleindes van die berekening van die bedrag verskuldig en betaalbaar vir 
die hoeveelheid van gemeterde dienste verbruik, word dieselfde bedrag van 

gemeterde dienste geag verbruik te word gedurende elke periode van 24 (vier- 
en-twintig) uurtussen lesings. 


9.7 

9.7.1 

9.7.2 

9.7.2.1 

9.7.2.2 

9.7.2.2.1 

9.7.2.2.2 

9.7.3 


9.8 

9.8.1 

9.8.2 

9.8.3 


Die volgende is van toepassing op die akkuraatheid van meting: 

Dit word onomstootlik aanvaar dat 'n meter akkuraat registreer indien daar by 
die toetsing daarvan ingevolge paragraaf 9.11, bevind word dat die fout binne 
die foutgrens is ooreenkomstig die toepaslike standaardspesifikasies. 

Die Munisipaliteit het die reg om sy meettoerusting te toets en indien daar by 
wyse van 'n toets of andersins vasgestel word dat sodanige meettoerusting 
foutief is, moet die Munisipaliteit: 

in die geval van 'n kredietmeter die rekening wat gelewer is, aanpas; of 
in die geval van vooruitbetaalmeters: 

'n rekening lewer as die meter te min registreer het; of 

'n gratis bewys uitreik indien die meter wel te veel geregistreer het; ingevolge 
die bepalings van paragraaf 9.12. 

Die verbruiker is daarop geregtig om teen betaling van die voorgeskrewe gelde 
die meettoerusting deur die Munisipaliteit te laat toets. Indien daar bevind word 
dat die meettoerusting nie voldoen aan die vereistes vir stelselakkuraatheid 
ooreenkomstig die toepaslike standaardspesifikasies nie, word 'n aanpassing 
ingevolge die bepalings van paragraaf 9.7.2 en paragraaf 9.12 gemaak. 

Voordat die Raad enige opwaartse aanpassing aan enige rekening ingevolge 
paragraaf 9.7.2 maak, moet die Munisipaliteit - 

die verbruiker skriftelik in kennis stel van die geldelike waarde van die 
aanpassing wat gemaak gaan word asook die redes daarvoor; 

in sodanige kennisgewing voldoende besonderhede verskaf sodat die verbruiker 
vertoë op grond daarvan kan rig; en 

die verbruiker in sodanige kennisgewing versoek om redes, indien enige, 
skriftelik binne 21 (een en twintig) dae of sodanige langer tydperk as wat die 
munisipaliteit mag toelaat, te verskaf waarom sy of haar rekening nie aangepas 
moet word ooreenkomstig die kennisgewing nie en indien die verbruiker versuim 

om gedurende die tydperk enige vertoë te rig, het die Munisipaliteit die reg om 
die rekening aan te pas volgens die kennisgewing ingevolge paragraaf 9.8.1. 


9.9 Die Munisipaliteit moet enige redes wat deur die verbruiker verskaf word 
oorweeg ingevolge paragraaf 9.8 en die rekening op 'n gepaste wyse aanpas 
indien die Munisipaliteit tevrede is dat daar grondige redes daarvoor verskaf is. 

9.10 Indien die Munisipale Bestuurder of 'n behoorlik gemagtigde beampte van die 
Raad na oorweging van die vertoë gerig deur die verbruiker besluit dat sodanige 
vertoë nie 'n saak uitmaak om 'n wysiging aan die monetêre waarde ingevolge 
paragraaf 9.12 aan te bring nie, het die Munisipaliteit die reg om die rekening 
ooreenkomstig 'n kennisgewing ingevolge paragraaf 9.8.3 aan te pas. 

9.11 Meters word getoets op die wyse soos deur die toepaslike 
standaardspesifikasie bepaal. 

Indien die elektrisiteitsbedrading soos bepaal deur ‘n Amptenaar van die Raad 
nie aanvaarbaar is volgens munisipale standaarde, kan die Eienaar van die 
gebou versoek word om die munisipaliteit van ‘n elektrisiteits 
bedradingsertifikaat te voorsien. 

9.12 Wanneer die verbruik soos geregistreer op 'n meter ingevolge paragraaf 9.7.2 of 
9.7.3 aangepas word, word sodanige aanpassing óf gegrond op die meter se 
persentasiefout soos bepaal deur die toets ingevolge paragraaf 9.11, óf op 'n 
berekening gemaak deur die Munisipaliteit gegrond op verbruiksdata in sy besit 
en waar van toepassing word daar, waar moontlik, behoorlik rekening gehou 
met seisoenale of ander veranderinge wat die verbruik kan beïnvloed. 

9.13 Enige aanpassings ingevolge paragraaf 9.12 word gemaak ten opsigte van 'n 
tydperk wat nie 6 (ses) maande voor die datum waarop bevind is dat die 
meettoerusting onakkuraat is, mag oorskry nie, maar die toepassing van hierdie 
paragraaf verhoed nie 'n verbruiker om oorbetaling te verhaal vir enige langer 
periode in die normal regsproses nie. 

9.14 Die volgende beginsels is van toepassing op die lesing van kredietmeters: 

9.14.1 Tensy anders voorgeskryf, word kredietmeters gewoonlik met tussenposes van 
1 (een) maand gelees, en die vaste of minimum koste verskuldig ingevolge die 

tarief word dienooreenkomstig bepaal. Die Munisipaliteit is nie verplig om enige 
aanpassings aan sodanige koste te maak nie; 

9.14.2 Indien die kredietmeter om die een of ander rede nie gelees kan word nie, kan 
die Munisipaliteit 'n geraamde rekening lewer en die geraamde verbruik word in 
'n daaropvolgende rekening aangepas ooreenkomstig die werklik gemete 
verbruik; 

9.14.3 Wanneer 'n verbruiker 'n eiendom ontruim en 'n finale lesing van die meter is 
ontmoontlik, kan 'n geraamde verbruik bepaal word en die finale rekening 
dienooreenkomstig gelewer word; 

9.14.4 Indien 'n verbruiker 'n spesiale meterlesing verlang, kan dit teen betaling van die 
voorgeskrewe gelde gedoen word; en 

9.14.5 Indien enige berekeningsfout of fout met die lees van die meter ontdek word ten 
opsigte van enige rekening wat aan 'n verbruiker gelewer is - 

9.14.5.1 word die fout in daaropvolgende rekeninge reggestel; 

9.14.5.2 enige sodanige regstelling is slegs van toepassing op rekeninge vir 'n tydperk 
van 6 (ses) maande voor die datum waarop die fout in die rekeninge ontdek is, 

9.14.5.3 is gegrond op die werklike tariewe van toepassing gedurende die tydperk; en 

9.14.5.4 die toepassing van hierdie paragraaf verhoed nie 'n verbruiker om oorbetaling 
terug te eis vir enige langer tydperk nie indien die verbruiker die eis in die 
normale regsproses kan bewys. 

9.15 Die volgende geld ten opsigte van vooruitbetaalmeters: 

9.15.1 Geen terugbetaling van die bedrag wat vir die aankoop van elektrisiteit- of 
waterkrediet aangebied is, geskied by die verkooppunt nadat die proses 
waardeur die vooruitbetaalmeterbewys uitgereik word, reeds begin het nie; 

9.15.2 Afskrifte van die bewyse wat vroeër vir die oorplasing van krediet na die 
vooruitbetaalmeter uitgereik is, kan op versoek van die verbruiker beskikbaar 
gestel word; 

9.15.3 Wanneer 'n verbruiker enige perseel ontruim waar 'n vooruitbetaalmeter 
geïnstalleer is, betaal die Munisipaliteit geen krediet wat in die meter oorbly, aan 
die verbruiker terug nie; 

9.15.4 Die Munisipaliteit is nie aanspreeklik vir die herstel van krediet wat in 'n 
vooruitbetaalmeter verlore gegaan het omdat daar met die vooruitbetaalmeter 
en/of bewyse gepeuter is nie, of omdat dit verkeerd gebruik of misbruik is nie; 

9.15.5 Waar die verbruiker geld aan die Munisipaliteit verskuldig is vir enige 
eiendomsbelasting, munisipale dienste, ander dienste-tariewe, heffings, gelde, 
boetes, rente, belastings of enige ander bedrag of bedrae betaalbaar 
voortspruitend vanuit enige ander verskuldigheid of verpligting, kan die 
Munisipaliteit 'n persentasie van die bedrag wat aangebied word, aftrek totdat 
die verskuldigde bedrag verhaal is; 

9.15.6 Die Munisipaliteit kan na goeddunke verkopers vir die verkoop van bewyse vir 
vooruitbetaalmeters aanstel en waarborg nie die voortgesette bedryf deur enige 
verkoper nie. 

9.16 'n Verbruiker is slegs geregtig op 'n water lekkasie korting as:- 

9.16.1 die verbruiker 'n sertifikaat verskaf van 'n geregistreerde loodgieter wie die 
waterlekkasie herstel het, uitgereik indien binne 7 (sewe) dae nadat die lekkasie 
herstel is. Die sertifikaat moet duidelik aandui die datum waarop sodanige 
herstelwerk uitgevoer was, bevestig dat die lekkasie nie waarneembaar was 
vanaf die oppervlak nie en sertifiseer dat die lekkasie voorgekom het op 'n pyp 
soos gelys op die skedule van goedgekeurde pype en passtukke voorgeskryf 
deur die Direkteur: Siviele Ingenieursdienste. 

9.16.2 In die geval van berekening van korting, word die gemiddelde verbruik bereken 
wat ten volle betaal moet word en die balans van die verbruik tydens die lekasie 
sal bereken word volgens die laagste tarief op die glyskale van die begroting en 
moet daarvolgens betaal word. 

9.16.3 Indien die lekkasie soos verwys na in paragraaf 9.16.1 nie herstel word binne 48 
(agt-en-veertig) uur nadat dit waargeneem is nie, sal daar geen korting van 
toepassing wees nie. Die besluit van die Munisipale Bestuurder in hierdie 
verband is finaal. 

9.16.4 Slegs een korting in ‘n siklus van twaalf maande sal aan ‘n debiteur toegestaan 
word. Die Munisipale Bestuurder, mag op skriftelike aansoek en in sy uitsluitlike 
diskresie, ‘n tweede korting in ‘n siklus van 12 (twaalf) maande goedkeur. 

9.17 Die Munisipale Bestuurder mag, op skriftelike versoek van die verbruiker en op 
die datums soos versoek deur die verbruiker: 

9.17.1 die toevoer van gemeterde dienste na die verbruiker se perseel afsluit; en 

9.17.2 die toevoer weer heraansluit, onderhewig daaraan dat die verbruiker die 
voorgeskrewe heffing vir die afsluiting en heraansluiting van sy of haar toevoer 
van gemeterde dienste betaal voordat die gemeterde dienste heraangesluit 
word. 

9.18 Na afsluiting vir nie-betaling van 'n rekening of 'n oortreding van enige bepaling 
van hierdie Beleid, moet die voorgeskrewe gelde betaal word voor 
heraansluiting. 

10. Diefstal, skade en ongemagtigde gebruik van water en elektristeit 

10.1 Geen persoon mag: 

10.1.1 op enige wyse of om enige rede hoegenaamd aan enige diensaansluiting, 
meter, afsluitkraan, diensbeveiligingstoestel en -apparaat, seëls of 
hooftoevoerleiding, wat geïnstalleer is om water en/of elektrisiteit te voorsien te 
meet of te beperk, peuter of beskadig of breek of hom of haar daarmee bemoei 
of dit verwyder nie; 

10 . 1.2 enige water pyplyn of pypleiding of netwerk of ‘n elektriese installasie regstreeks 
of onregstreeks aansluit, probeer aansluit of duld of toelaat dat dit aangesluit 
word by die Munisipaliteit se hooftoevoerleiding of diensaansluiting nie, tensy 
sodanige persoon skriftelik deur die Munisipaliteit spesifiek daartoe gemagtig is. 

10.1.3 enige wateraansluiting of elektriese installasie wat, vir welke rede ookal, deur 
die Munisipaliteit afgesluit is, heraansluit, probeer heraansluit of duld of toelaat 
dat dit heraangesluit word by die Munisipaliteit se hooftoevoerleidings of 
diensaansluitings nie, tensy sodanige persoon skriftelik deur die Munisipaliteit 
spesifiek daartoe gemagtig is. 

10.1.4 water of elektrisiteit, wat op ‘n onregmatige wyse verkry is, gebruik nie. 

10.2 Die Munisipale Bestuurder moet, sodra dit tot sy kennis kom en hy oor 

voldoende feitelike getuienis beskik dat ‘n oortreding van enige van die 
bepalings van paragraaf 10.1 plaasgevind het, ‘n strafregtelike vervolging teen 
die persoon wat vermoedelik so ‘n oortreding begaan het, instel. 

10.3 Benewens en ondanks strafregtelike vervolging en oplegging van 
gevangenisstraf en/of ‘n boete ingevolge enige verordening deur die 

Munisipaliteit gemaak of ingevolge enige ander Wet, regulasie of verordening, 
aan enige persoon wat hom of haar skuldig maak aan ‘n oortreding in paragraaf 

10.1 vermeld, sal die Munisipaliteit geregtig wees om 

10.3.1 enige koste of skade of verliese wat die Munisipaliteit mag aangaan, opdoen of 
mag ly as gevolg van sodanige oortredings van sodanige persoon te verhaal; 

10.3.2 ingeval water en/of elektrisiteit onregmatig verbruik is, die persoon wat dit 

onregmatig verbruik het aan te slaan vir betaling van ‘n verbruik bereken 
ooreenkomstig die gemiddelde hoeveelheid wat onafgebroke gelewer is vir die 6 
tot 12 maande na gelang van die situasie wat die voormelde tydperk 

voorafgaan; 

10.3.3 boetes en/of administratiewe fooie te hef soos van tyd tot tyd bepaal in die 
Munisipaliteit se Tariefstruktuur; en 

10.3.4 die voorsiening van water en/of elektrisiteit aan die betrokke perseel summier af 
te sluit. 

11. Betalings en vereffening van bedrae verskuldig en afskrywing van 

uitstaande skuld 

11.1 Betalings op rekeninge gelewer mag by enige munisipale betaalpunt gemaak 
word. 

11.2 Die Munisipale Bestuurder mag in sy diskresie van tyd tot tyd sekere 

betaalmetodes aanwys wat aanvaarbaar sal wees vir die Munisipaliteit. 

11.3 Die volgende alternatiewe betaalmetodes and/of -fasiliteite sal ook voorsien of 
beskikbaar gemaak word: 

11.3.1 Elektroniese bankoordragte (ACB aftrekkings); 

11.3.2 Internetbetalings; 

11.3.3 Direkte deponering van gelde in die Munisipaliteit se goedgekeurde toepaslike 

rekening; 

11.3.4 Betaling by geakkrediteerde besigheidsondernemings en agentskappe. 

11.3.5 Korrekte verwysings nommer (munisipale rekening nommer) moet verskaf 
word met oorbetaling tydens die gebruik van enige van bogenoemde fasiliteit 
vir korrekte allokering van betalings 

11.4 Enige betalings aan die Munisipaliteit gemaak mag deur die Munisipaliteit 
toegedeel word geheel en al binne sy eie diskresie met dien verstande dat 
enige gedeeltelike betaling op ‘n rekening eerstens toegedeel sal word om 
enige boetes, administratiewe fooie en/of rente, wat op die rekening opgeloop 
het, te vereffen. 

11.5 Dit staan die Munisipale Bestuurder vry om betalings ontvang ten opsigte van 
enige munisipale dienste verskaf deur die Munisipaliteit toe te deel op ‘n wyse 
wat hy of sy goeddink ooreenkomstig hierdie Beleid. 

11.6 Waar die presiese bedrag verskuldig en betaalbaar aan die Munisipaliteit nie ten 
volle betaal is nie, sal enige mindere bedrag aangebied en aanvaar deur enige 
munisipale beampte nie beskou word as ‘n finale vereffening van sodanige 
verskuldigde bedrag nie, tensy die Munisipale bestuurder skriftelik daartoe 
toestem of bevestig dat sodanige bedrag ontvang word ter volle en finale 
vereffening van die betrokke skuld. 

11.7 Die aanvaarding van ‘n verminderde betaling ter volle en finale vereffening sal 
nie afbreuk maak aan die diskresie van die Munisipale Bestuurder ingevolge 
paragraaf 11.5 nie. 

11.8 Uitstaande skuld wat nie invorderbaar is nie, sal gepoog word om afgeskryf te 
word. Die Direkteur Finanses sal volmag hê tot die bedrag van R50 000.00 om 
goed te keur vir afskrywing. Bedrae vanaf R50 000.00 tot R100 000.00 sal die 
Munisipale Bestuurder volmag hê om goed te keur vir afskrywing. Bedrae meer 
as R100 000.00 moet aan die Raad voorgelê word vir goedkeuring vir 
afskrywing. 

12. Gedishonoreerde betalings 

12.1 Geen tjekbetalings word by munisipale kantore aanvaar nie. Indien 
tjekbetalings by die Poskantoor gedishonoreer word, kan die Munispaliteit: 

12.1.1 koste en administiewe fooie op die rekening van sodanige skuldenaar hef teen 
'n koers soos van tyd tot tyd deur die Raad bepaal word; en 

12.1.2 nadat 'n betaling aangebied deur 'n skuldenaar vir die tweede keer deur 'n bank 
gedishonoreer word, by wyse van skriftelike kennisgewing aan sodanige 
persoon vereis dat alle toekomstige betalings in kontant moet geskied. 

13. Prosedures vir en aangeleenthede met betrekking tot die verhaling van 

skuld 

13.1 Jaarlikse belasting en diensgelde word gehef gedurende Julie van elke jaar op 
alle onroerende eiendomme en die betaaldag vir betaling daarvan is die 30 ste 
(dertigste) dag van September elke jaar, tensy gewysig deur die Raad by wyse 
van ‘n kennisgewing tot die effek in die Provinsiale Koerant. 

13.2 Belastings en diensgelde wat ingevolge 'n reëling betaal word op ‘n 
maandelikse basis sal betaalbaar wees op die betaaldag soos aangedui op die 
rekening. 

13.3 Rekeninge gelewer deur die Munisipaliteit ten opsigte van elektristeit en water 
sal betaalbaar wees teen die betaaldag soos aangedui op die rekening. 

13.4 Rente op agterstallige gelde sal oploop op alle bedrae wat nie teen die 
betaaldag betaal is nie en waar toepaslik, nie ontvang is deur die Munisipaliteit 
in sy bankrekening teen sluit van besigheid op die betaaldag nie. 

13.5 Indien die eienaar van eiendom versuim om die uitstaande belasting en 
diensgelde teen die betaaldag te betaal, sal die Munisipale Bestuurder of enige 
ander persoon behoorlik daartoe gemagtig, die nodige stappe neem insluitend 
enige regsaksie om die uitstaande belasting en diensgelde ooreenkomstig die 
skuldinvorderingsprosedures voorgeskryf ingevolge hierdie Beleid. 

13.6 Wanneer die Munisipaliteit op enige wyse die toevoer van enige munisipale 
dienste beperk of afsluit insluitend, maar nie beperk tot die blokkering van die 
aankoop van elektristeit op die vooruitbetaalmeter en/of die beperking of 
afsluiting van die toevoer van water ten opsigte van 'n rekening wat nie betaal is 
teen die betaaldag nie, sal dit gedoen word met behoorlike inagnemening van 
enige verpligte minimum vlakke van toevoer van munisipale dienste. 

13.7 Enige addisionele koste opgeloop deur of namens die Munisipaliteit ten opsigte 
van die invordering van skuld soos uiteengesit in hierdie Beleid insluitend, maar 
nie beperk nie tot regs- en administrasiekoste insluitend prokureur-en-kliënt 
koste, uitgawes en opsporingsfooie en invorderingskoste sal gedebiteer word 

teen die rekening van die betrokke skuldenaar. Laasgemelde koste mag behels 
dat die deposito/s betaal heroorweeg word. 

13.8 Eienaars wie reëlings getref het om hulle belastingrekeninge op 'n maandelikse 
basis te vereffen moet maandeliks betalings maak. Versuim om aan die reëling 
te voldoen en om die maandelikse paaiemente vir 3 (drie) agtereenvolgende 
maande te betaal, sal die outomatiese kansellasie van die reëling tot gevolg hê 
en die uitstaande balans sal onmiddelike opeisbaar en betaalbaar word. 

13.9 Die Munisipale Bestuurder mag, soos voorsien in artikels 28 en 29 van die Wet 
op Plaaslike Regering: Munisipale Eiendomsbelasting, 6 van 2004, enige 
huurgeld verskuldig en betaalbaar aan die eienaar van 'n perseel of onroerende 
eiendom, maar wat nog nie betaal is nie, verhaal as betaling of gedeeltelike 
betaling ten opsigte van die belastings wat uitstaande is na die betaaldag. 

13.10 Die Munisipale Betsuurder mag ten einde skuld te verhaal, die nodige 
verrigtinge instel in 'n bevoegde hof en beslag laat lê op die debiteur se 
roerende en onroerende eiendom. 

13.11 In die geval waar 'n regspersoon insluitend, maar nie beperk tot 'n maatskappy, 
beslote koroporasie, trust of regspersoon ingevolge die Wet op Deeltitels, 95 of 
1986 aanspreeklik is vir die betaling van enige agterstallige belastings en 
diensgelde aan die Munisipaliteit, word die aanspreeklikheid van sodanige 
entiteit uitgebrei tot sy direkteure, lede en trustees, na gelang van die geval, 
gesamentlik en afsonderlik in hulle persoonlike hoedanigheid. 

13.12 Geen aansoeke ten opsigte van bouplanne, vergunningsgebruike, hersonerings, 
onderverdelings, oorskrydings en konsolidasies sal oorweeg word indien 
diensgelde en/of belasting agterstallig is ten opsigte van die betrokke eiendom 
of perseel nie. Enige krediteure van Matzikama munisipaliteit se uitstaande 
dienste- en eiendomsbelastingrekeninge sal verhaal word vanaf uitbetaling 

13.13 Desnieteenstaande bovermelde en indien daar goeie rede aangetoon word, 
mag die Munisipale Bestuurder enige versuimende eienaar van 'n eiendom 
toelaat om 'n skriftelike ooreenkoms aan te gaan vir die betaling van die balans 
in paaiemente op sodanige terme en voorwaardes soos bepaal deur hierdie 
Beleid en wanneer sodanige ooreenkoms aangegaan is, word alle aksies teen 
die versuimende eienaar van 'n eiendom ingevolge hierdie Beleid en ten opsigte 
van sodanige uitstaande balans opgeskort op voorwaarde dat die bepalings van 
die skriftelike ooreenkoms streng nagekom word. 

14. 


Persone en Besighede wie tender by die Munisipaliteit 


14.1.1 Wanneer tenders vir die verskaffing van dienste of lewering van goedere 
aangebied word, kan potensiële kontrakteurs tenders indien, onderworpe aan 'n 
voorwaarde dat oorweging en evaluering daarvan nodig sal wees dat die 
tenderaar van die munisipaliteit 'n sertifikaat verkry waarin verklaar word dat alle 
tersaaklike munisipale rekeninge wat deur die tenderaar en / of sy direkteure, 
eienaars of vennote betaal is of dat daar geskikte reëlings getref is vir die 
betaling van enige agterstallige bedrae. 

14.1.2 Geen tender sal aan 'n persoon / kontrakteur toegeken word nie tot 'n geskikte 
reëling vir die betaling van agterstallige bedrae getref is. Geen verdere skuld 
mag gedurende die kontrakperiode toeval nie. 

14.1.3 Die munisipaliteit word toegelaat om enige gelde wat aan die munisipaliteit 
verskuldig is, af te trek van kontrakbetalings 


15. Belastinguitklaringsertif ikate 

15.1 Aansoeke vir die uitreiking van sertifikate vereis vir die oordrag van onroerende 
eiendom ingevolge artikel 18 van die Wet op Plaaaslike Regering: Munisipale 
Stelsels, 32 van 2000 moet ingedien word by die Munisipale Bestuurder op die 
voorgeskrewe wyse. 

15.2 Die sertifikaat vermeld in paragraaf 15.1 sal slegs uitgereik word indien alle 
bedrae wat verskuldig geraak het in verband met daardie eiendom vir 
munisipale dienstegelde, bobelastings op gelde, eiendomsbelasting en ander 
munisipale belastings, heffings en aksyns gedurende die 2 (twee jaar) wat die 
datum van aansoek om die sertifikaat voorafgaan, ten volle betaal is, ongeag of 
sodanige bedrae opgeloop is deur die eienaar aldan nie. 

15.3 Niks in hierdie paragraaf verhoed die daaropvolgende invordering deur die 
Munisipaliteit van enige bedrae wat aan hom verskuldig is ten opsigte van 
daardie eiendom ten tye van die oordrag nie. 

16. 

16.1 

16.2 

16.3 

17. 

17.1 

17.1.1 

17.1.2 

17.1.3 

17.2 

18. 

18.1 

18.1.1 

18.1.1.1 

18.1.1.2 


Rente 

Die Munisipaliteit mag rente hef en verhaal ten opsigte van enige agterstallige 
gelde soos voorgeskryf in hierdie Beleid. Rente sal gehef word teen prima + 1% 
of teen watter koers rente bereken word. 

Geen rente sal gehef word op uitstaande bedrae ten opsigte waarvan 'n reëling 
soos voorsien in paragraaf 13.8 gemaak is nie op voorwaarde dat die 
skuldenaar voldoen aan die bepalings van die reëling. 

Vir doeleindes van hierdie paragraaf sal rente bereken word vir elke maand wat 
sodanige agterstallige bedrae onbetaald bly en 'n gedeelte van 'n maand sal 
geag word 'n volle maand te wees. 

Konsolidasie van rekeninge 

Die Munisipale Bestuurder mag- 

enige afsonderlike rekeninge van 'n skuldenaar konsolideer; 

'n betaling gemaak deur 'n skuldenaar krediteer teen enige van sy of haar 
rekeninge; 

enige van die maatreëls waarvoor voorsiening gemaak word in hierdie Beleid 
implementeer met betrekking tot enige agterstallige bedrae op enige van die 
rekeninge van die skuldenaar. 

Die bepalings van paragraaf 17.1 is nie van toepassing waar daar 'n dispuut 
bestaan tussen die Munisipaliteit en die betrokke skuldenaar rakende 'n 
bepaalde bedrag wat deur die Munisipaliteit van sodanige debiteur geëis word. 

Ooreenkomste met werkgewers 

Die Munisipale Bestuurder mag- 

met die instemming van 'n skuldenaar 'n skriftelike ooreenkoms aangaan met 
daardie persoon se werkgewer om van die salaris of loon van daardie persoon: 

enige uitstaande bedrae af te trek wat deur daardie persoon aan die 
Munisipaliteit verskuldig is; of 

sodanige gereelde maandelikse bedrae af te trek soos ooreengekom mag word; 
en 

19. Hulpbehoewendes 

'n Hulpbehoewende skuldenaar sal hanteer word soos voorgeskryf deur die 
Hulpbehoewende Beleid. 

20. Reg van toegang tot persele 

20.1 'n Behoorlik gemagtigde verteenwoordiger van die Munisipaliteit sal vir enige 
doel wat verband hou met die implementering of afdwinging van hierdie Beleid, 
te alle redelike tye of in 'n noodgeval te enige tyd, toegang hê tot en enige 
perseel binnegaan ingesluit toegang vir lesing van meters, inligting versoek en 
enige inspeksie en ondersoek uitvoer soos hy of sy mag goeddink, insluitend vir 
doeleindes van lesing, installering of herstel van enige meter of diensaansluiting 
vir retikulasie, of om die voorsiening van dienste af te sluit, te stop of te beperk. 

20.2 Indien die Munisipaliteit dit nodig ag dat werk uitgevoer moet word ten einde 'n 
beampte instaat te stel om 'n funksie waarna verwys word in paragraaf 20.1 
behoorlik en effektief te verrig, mag dit: 

20 . 2.1 op skriftelike kennis, van die eienaar vereis om op sy eie onkoste bepaalde 
werk te verrig binne 'n bepaalde tydperk; of 

20.2.2 indien dit van mening is dat die situasie 'n saak van dringendheid is, sonder 
enige voorafkennis, sodanige werk verrig of bewerkstellig dat dit verrig word op 
die onkoste van die eienaar. 

20.3 Indien die werk verwys na in paragraaf 20.2 verrig word vir die uitsluitlike doel 
om vas te stel of 'n oortreding van hierdie Beleid gepleeg is en geen sodanige 
oortreding het plaasgevind nie, sal die Munisipaliteit die uitgawes verbonde 
daaraan dra tesame met die koste om die perseel tot sy vorige toestand te 
herstel met dien verstande dat in geval dit vasgestel word dat 'n oortreding van 
hierdie Beleid plaasgevind het, die eienaar aanspreeklik sal wees vir enige 
uitgawes/onkoste aangegaan deur die Munisipaliteit en enige verlies of skade 
gely deur die Munisipaliteit as gevolg van sodanige oortreding. 

21. Proses vir griewe en navrae 

21.1 'n Gegriefde persoon mag skriftelik en op die skriftelike versoek vorm 'n grief of 
navraag indien by die Munisipaliteit ten opsigte van diensgelde. 

21.2 Die gegriefde persoon sal die basis van sy of haar ontevredenheid sowel as die 
verlangde uitkoms duidelik uiteensit. 

21.3 Die indiening van 'n grief of navraag sal nie die gegriefde persoon kwytskeld van 
die verantwoordelikheid om die rekening te vereffen nie met dien verstande dat 
die Munisipale Bestuurder, op skriftelike aansoek en in sy uitsluitlike diskresie, 
mag gelas dat tussentydse betalings gemaak mag word hangende die 
finalisering van die grief of navraag. 

21.4 Die Munisipaliteit sal binne 30 (dertig) dae vanaf datum van indiening van die 
grief of navraag skriftelik antwoord. 

22. Appël 

22.1 'n Persoon gegrief deur enige besluit geneem ingevolge hierdie Beleid en 
ingevolge 'n gedelegeerde of sub-delegeerde bevoegdheid of plig, kan teen 
daardie besluit apelleer ingevolge artikel 62 van die Wet op Plaaslike Regering: 
Munisipale Stelsels, 32 van 2000 deur skriftelike kennis van die appël en redes 
aan die Munisipale Bestuurder te gee binne 21 (een-en-twintig) dae na die 
datum van verwittiging van die besluit. 

22.2 Die Munisipale Bestuurder sal die appêl oorweeg en die besluit bevestig, 
verander of herroep. 

22.3 Die Munisipale Bestuurder moet binne 6 (ses) weke met 'n appêl begin en die 
appël binne 'n redelike tyd beslis. 

23. Kennisgewings en dokumente 

23.1 'n Kennisgewing of dokument uitgereik deur die Munisipaliteit ingevolge hierdie 
Beleid sal geag word behoorlik uitgereik te wees indien dit onderteken is deur 'n 
beampte behoorlik daartoe gemagtig deur die Raad. 

23.2 Indien 'n kennisgewing op 'n persoon beteken moet word ingevolge hierdie 
Beleid, sal sodanige betekening geskied deur: 

23.2.1 persoonlike aflewering van die kennisgewing aan sodanige persoon of aan die 
behoorlikgemagtigde agent van sodanige persoon, 

23.2.2 kennisgewing per e-pos stuur volgens die e-pos adres bekend aan die 
munisipaliteit se stelsel; 

23.2.3 die kennisgewing af te lewer by sodanige persoon se woonplek of werksplek 
aan 'n persoon oënskynlik nie jonger as 16 (sestien) jaar en oënskynlik daar 
woonagtig of werksaam; 

23.2.4 indien sodanige persoon 'n adres aangewys het vir regsdoeleindes, deur die 
kennisgewing by sodanige adres af te lewer; 

23.2.5 geregistreerde of gesertifiseerde pos na sodanige persoon se laaste bekende 
adres; 

23.2.6 in die geval van 'n regspersoon, dit af te lewer by die geregistreerde kantoor of 
besigheidsperseel van sodanige regspersoon; of 

23.2.7 indien betekening nie kan geskied ingevolge die voormelde paragrawe nie, deur 
aanhegting aan die hoofingang van die perseel of deur die kennisgewing ten 
toon te stel op 'n duidelik sigbare plek op die perseel waarop dit betrekking het. 

24. Waarmerking van dokumente 

24.1 Elke bevel, kennisgewing of ander dokument wat waarmerking vereis deur die 
Raad sal genoegsaam gewaarmerk wees indien dit onderteken is deur die 
Munisipale Bestuurder of 'n behoorlik gemagtigde beampte van die Raad. 

24.2 Aflewering van 'n afskrif van die dokument sal geag word aflewering van die 
oorspronklike te wees. 

25. Sertifikaat van verskuldigheid 

25.1 'n Sertifikaat onder die hand van die Munisipale Bestuurder wat die bedrag 
verskuldig en betaalbaar aan die Munisipaliteit sertifiseer sal binded wees op 
die skuldenaar en sal dien as prima facie bewys van die bedrag van die 
skuldenaar se verskuldigheid en sal geldig wees as 'n likiede dokument teen die 
skuldenaar in enige bevoegde hof vir doeleindes om voorlopige vonnis of vonnis 
teen die skuldenaar te bekom ten opsigte daarvan. 

25.2 Sou die skuldenaar op enige tydstip ter verdediging van enige aksie gebaseer 
op hierdie Beleid aanvoer dat daar geen rede of oorsaak vir die skuldenaar se 
verpligtinge teenoor die Munisipaliteit is nie of dat foute gemaak is met die 
berekeing van die bedrag geëis, dan sal die bewyslas om sodanige verweer te 
bewys op die skuldenaar berus. 

26. 


Toepassing 


27. 


Hierdie Beleid bind alle persone wie onroerende eiendom of enige perseel binne 
die jurisdiksiegebied van die Munisipaliteit besit en/of okkupeer. 

Naam, inwerktreding en hersiening 

Hierdie Beleid heet die Matzikama Munisipaliteit: Kredietbeheer- en 
Skuldinvorderingsbeleid en tree in werking op datum van aanvaarding en sal 
van tyd tot tyd en ten minste jaarliks deur die Raad hersien word. 

